# Anima, Foreningen For Alle Dyrs Rettigheder

### Fra Wikipedia, den frie encyklopædi

Anima, Foreningen For Alle Dyrs Rettigheder er en dansk dyreretsforening. Anima blev oprettet i 2000 af en lille gruppe mennesker, som ønskede at dyrene skulle reddes fra de trængte forhold i staldene, på slagterierne, i burene på pelsfarmene osv. Foreningen arbejder på fredelig og demokratisk vis med flyersuddelinger, protester mv. i de større byer, gennemført af frivillige og medlemmer. Foreningens kampagner fokuserer på pelsindustrien, dyretransporterne og slagterierne. Det er på de områder, de mener dyrene har det værst.

### [redigér] Kampen for dyreret

Animas kampagner mod pelsindustrien, slagterierne og dyretransporterne sigter hovedsagelig på meningsdannelse og forbrugerboykot. Ved at informere befolkningen om dyremishandling og dyrs forhold håber foreningen at påvirke folk til at tage afstand fra det, og til at boykotte de produkter som skader dyr og dyrevelfærd.

Mange af Animas kampagner mod dyremishandling er også rettet mod politikere. I 2003 samlede Anima i samarbejde med Inges Kattehjem og DKK (Dansk Kennel Klub) 200.000 underskrifter for et forbud mod hunde- og kattepels, som blev afleveret til justitsminister Lene Espersen (Konservative). Indsamlingen førte til et importforbud af hunde- og kattepels samme år. I 2006 fik Anima indsamlet over 20.000 underskrifter for et forbud mod rævefarme, som ligeledes blev afleveret til justitsministeren.

### [redigér] Vegetarisme

Anima går ind for vegetarisme og anbefaler folk at blive vegetarer. Animas dyreretspolitik bygger på en filosofi, om at alle dyr har en grundlæggende ret til at blive beskyttet mod smerte og lidelse, uanset hvilken relation dyrene har til mennesker. Foreningen mener også at dyr har basale rettigheder til deres egen krop, og retten til at leve. Vegetarisme og dyreret er efter foreningens opfattelse praktiske værktøjer til at bekæmpe dyrenes smerter og lidelser i det industrialiserede landbrug.

### [redigér] Lille, men aktiv og hurtigvoksende forening

Anima blev oprettet i 2000 og havde da kun 5-10 medlemmer. Siden er medlemstallet steget kraftigt. I 2004 havde Anima 700 medlemmer, og året efter, 2005, var medlemstallet fordoblet til 1500. Animas medlemmer er overvejende unge mennesker. Derfor har Animas Ungdom, kaldet Anima2, også sin egen del i medlemsbladet Dyrenes Stemme og har fået sin egen hjemmeside.

Anima prioriterer rekruttering blandt unge højt. Bla. har man haft infoboder på de årlige festivaler som Roskilde Festival, Nibe Festival, FHF (Fredericia Hardcore Festival) m.fl. Anima har endvidere været til stede med flyersuddelinger til koncerter med kendte grupper, på gågader i de store byer, i forbindelse med større arrangementer osv.

Anima har foruden hovedkontor i København også 7 lokalafdelinger i Hobro, Roskilde, på Lolland, Odense, Esbjerg, Århus og Aalborg. Hver lokalafdeling har sin egen lokale koordinator.

## [redigér] Eksterne links

### [redigér] Anima sider

- www.anima.dk Animas officielle hjemmeside
- www.anima2.dk Animas ungdoms hjemmeside
- www.pelsinfo.dk Animas side om pels
- www.vegoland.dk Animas side om landbrug og vegetarisme

## [redigér] Se også

### [redigér] Andre dyreretsforeninger

- WSPA, World Society for the Protection of Animals
- PETA, People for the Ethical Treatment of Animals

Hentet fra "http://da.wikipedia.org../../../a/n/i/Anima%2C_Foreningen_For_Alle_Dyrs_Rettigheder_8245.html"

Kategorier: Danske foreninger | Dyrebeskyttelse

##### Views

- Artikel
- Diskussion
- Nuværende version

##### Søg